Document ID: 32005R1187

KOMISSION ASETUS (EY) N:o 1187/2005,
annettu 22 päivänä heinäkuuta 2005,
kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen 79/65/ETY (1) ja erityisesti sen 4 artiklan 4 kohdan,
sekä katsoo seuraavaa:
(1)
Komission asetuksen (ETY) N:o 1859/82 (2) 2 artiklassa vahvistetaan maatalouden kirjanpidon tietoverkon tarkkailualueeseen kuuluvien kirjanpitotilojen taloudellista kokoa koskeva kynnys jäsenvaltioittain.
(2)
Saksassa rakennemuutokset ovat johtaneet siihen, että pienimpien tilojen määrä ja niiden osuus maatalouden kokonaistuotoksesta on vähentynyt. Sen vuoksi niiden käyttäminen tarkkailussa, joka kattaa maataloustoiminnan merkittävimmät osat, ei ole enää tarpeen. Kynnys olisi sen vuoksi nostettava 8 EKY:stä 16 EKY:hyn.
(3)
Kyproksen tapauksessa alun perin asetettu 1 EKY:n kynnys olisi nostettava 2 EKY:hyn, koska tilat, joiden taloudellinen koko on alle 2 EKY:tä, edustavat ainoastaan 7:ää prosenttia standardibruttomarginaalin kokonaismäärästä. Merkittävin osa maataloustoiminnasta voidaan sen vuoksi kattaa pienemmät tilat pois sulkevalla kynnyksellä.
(4)
Kunkin jäsenvaltion piiriä kohti valittava kirjanpitotilojen lukumäärä vahvistetaan asetuksen (ETY) N:o 1859/82 liitteessä I. Espanjan, Italian, Itävallan, Portugalin ja Suomen tapauksissa kirjanpitotilojen määrä on säilynyt ennallaan pitkään, vaikka tilojen määrä on vähentynyt huomattavasti. Vähenemiseen on liittynyt tilojen yhdenmukaistuminen, ja sen vuoksi tyydyttävä edustavuus voidaan saavuttaa nykyistä pienemmällä otoksella. Tämän rakennemuutoksen vuoksi Espanjassa, Italiassa, Itävallassa, Portugalissa ja Suomessa valittavien kirjapitotilojen määrää voidaan vähentää. Joidenkin Espanjan ja Italian piirien osalta kyseistä määrää olisi kuitenkin lisättävä, koska valintaan käytettävät tilastomenetelmät ovat parantuneet.
(5)
Maltan kirjanpitotilojen määrää olisi tarkistettava sen maatalouden rakenteesta saatujen uusien tietojen perusteella.
(6)
Sen vuoksi asetus (ETY) N:o 1859/82 olisi muutettava vastaavasti.
(7)
Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1859/82 seuraavasti:
1)
Korvataan 2 artikla seuraavasti:
”2 artikla
Asetuksen 79/65/ETY 4 artiklassa tarkoitettu taloudellisen koon kynnys EKY:inä tilikaudella 2006, joka käsittää 12 peräkkäistä kuukautta, joista ensimmäinen 1 päivän tammikuuta 2006 ja 1 päivän heinäkuuta 2006 välisenä aikana, sekä sitä seuraavina tilikausina vahvistetaan seuraavasti:
-
Belgia: 16 EKY:tä
-
Tšekki: 4 EKY:tä
-
Tanska: 8 EKY:tä
-
Saksa: 16 EKY:tä
-
Viro: 2 EKY:tä
-
Kreikka: 2 EKY:tä
-
Espanja: 2 EKY:tä
-
Ranska: 8 EKY:tä
-
Irlanti: 2 EKY:tä
-
Italia: 4 EKY:tä
-
Kypros: 2 EKY:tä
-
Latvia: 2 EKY:tä
-
Liettua: 2 EKY:tä
-
Luxemburg: 8 EKY:tä
-
Unkari: 2 EKY:tä
-
Malta: 8 EKY:tä
-
Alankomaat: 16 EKY:tä
-
Itävalta: 8 EKY:tä
-
Puola: 2 EKY:tä
-
Portugali: 2 EKY:tä
-
Slovenia: 2 EKY:tä
-
Slovakia: 6 EKY:tä
-
Suomi: 8 EKY:tä
-
Ruotsi: 8 EKY:tä
-
Yhdistynyt kuningaskunta (Pohjois-Irlantia lukuun ottamatta): 16 EKY:tä
-
Yhdistynyt kuningaskunta (ainoastaan Pohjois-Irlanti): 8 EKY:tä.”
2)
Muutetaan liite I tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan tilikaudesta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä heinäkuuta 2005.

Labels: 18
19
6